ระเบียบกระทรวงยุติธรรมระเบียบกระทรวงยุติธรรมว่าด้วยค่าป่วยการที่ปรึกษากฎหมายที่ศาลแต่งตั้งให้แก่เด็กหรือเยาวชนที่เป็นจำเลยพ.ศ. ๒๕๔๙ โดยที่กระทรวงยุติธรรมเห็นสมควรปรับปรุงค่าป่วยการที่ปรึกษากฎหมายที่ศาลแต่งตั้งให้แก่เด็กหรือเยาวชนที่เป็นจำเลยให้เหมาะสมกับสภาพการณ์ในปัจจุบันอาศัยอำนาจตามความในมาตรา๘๖แห่งพระราชบัญญัติจัดตั้งศาลเยาวชนและครอบครัวและวิธีพิจารณาคดีเยาวชนและครอบครัวพ.ศ. ๒๕๓๔ กระทรวงยุติธรรมจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกระทรวงยุติธรรมว่าด้วยค่าป่วยการที่ปรึกษากฎหมายที่ศาลแต่งตั้งให้แก่เด็กหรือเยาวชนที่เป็นจำเลยพ.ศ. ๒๕๔๙ข้อ๒[๑]ระเบียบนี้ให้ใช้บังคับตั้งแต่วันที่ประกาศในราชกิจจานุเบกษาเป็นต้นไปข้อ๓ ให้ยกเลิกระเบียบกระทรวงยุติธรรมว่าด้วยค่าป่วยการที่ปรึกษากฎหมายที่ศาลแต่งตั้งให้แก่เด็กหรือเยาวชนที่เป็นจำเลยพ.ศ. ๒๕๓๙บรรดาระเบียบข้อบังคับหรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ๔ระเบียบนี้ให้ใช้บังคับแก่คดีอาญาที่ศาลแต่งตั้งที่ปรึกษากฎหมายให้แก่เด็กหรือเยาวชนที่เป็นจำเลยที่ศาลเยาวชนและครอบครัวข้อ๕อัตราค่าป่วยการที่ปรึกษากฎหมายที่ศาลแต่งตั้งให้แก่เด็กหรือเยาวชนที่เป็นจำเลยให้เป็นไปตามตารางและอัตราขั้นต่ำขั้นสูงท้ายระเบียบนี้ข้อ๖[๒]ให้ศาลเยาวชนและครอบครัวเป็นผู้กำหนดค่าป่วยการให้ที่ปรึกษากฎหมายโดยพิจารณาตามความยากง่ายของลักษณะคดี กับเทียบดูเวลาและงานที่ที่ปรึกษากฎหมายต้องปฏิบัติในการว่าคดีเรื่องนั้นๆโดยให้คำนึงถึงความเอาใจใส่ในการดำเนินคดีและค่าป่วยการที่ที่ปรึกษากฎหมายได้เสียไปประกอบด้วยข้อ๖/๑[๓] การสั่งจ่ายค่าป่วยการให้ดำเนินการ ดังนี้(๑)ในกรณีที่มีการวินิจฉัยชี้ขาดคดี ให้สั่งจ่ายค่าป่วยการเมื่อศาลเยาวชนและครอบครัวมีคำพิพากษาหรือมีคำสั่งแล้ว(๒)ในกรณีอื่นนอกจากที่กำหนดไว้ใน (๑)ให้สั่งจ่ายค่าป่วยการเมื่อที่ปรึกษากฎหมายได้ปฏิบัติหน้าที่เสร็จสิ้นแล้วถ้าศาลเยาวชนและครอบครัวกำหนดให้มีการตรวจพยานหลักฐานในคดีใดก่อนสืบพยานให้ศาลมีอำนาจสั่งจ่ายค่าป่วยการบางส่วนให้แก่ที่ปรึกษากฎหมายตามที่เห็นสมควรหลังจากการตรวจพยานหลักฐานเสร็จสิ้นแล้วก็ได้แต่ต้องไม่เกินร้อยละยี่สิบห้าของอัตราขั้นต่ำที่กำหนดไว้สำหรับคดีนั้นในกรณีที่มีการดำเนินคดีในชั้นอุทธรณ์หรือฎีกาหากค่าป่วยการที่ศาลสั่งจ่ายให้ที่ปรึกษากฎหมายไปแล้วมีจำนวนยังไม่ถึงอัตราขั้นสูงที่กำหนดไว้สำหรับประเภทคดีนั้นให้ศาลเยาวชนและครอบครัวมีอำนาจสั่งจ่ายค่าป่วยการเพิ่มเติมสำหรับการดำเนินคดีในชั้นอุทธรณ์หรือฎีกาให้ที่ปรึกษากฎหมายได้ตามที่เห็นสมควรเมื่อศาลอุทธรณ์ ศาลอุทธรณ์ภาคหรือศาลฎีกามีคำพิพากษาหรือคำสั่งแล้ว แต่ทั้งนี้ค่าป่วยการทั้งหมดที่ที่ปรึกษากฎหมายจะได้รับต้องมีจำนวนไม่เกินอัตราขั้นสูงที่กำหนดไว้สำหรับประเภทคดีนั้นข้อ๗ในคดีที่จำเลยให้การรับสารภาพหรือเสร็จไปโดยศาลเยาวชนและครอบครัวไม่ได้พิพากษาเช่น คดีที่โจทก์ถอนฟ้องหรือยอมความกันโดยถูกต้องตามกฎหมายหรือจำเลยตายลงเป็นต้นให้ลดค่าป่วยการลงกึ่งหนึ่งของอัตราธรรมดาหรือตามที่เห็นสมควรประกาศ ณ วันที่ ๘กันยายน พ.ศ. ๒๕๔๙พลตำรวจเอกชิดชัย วรรณสถิตย์รัฐมนตรีว่าการกระทรวงยุติธรรม[เอกสารแนบท้าย]๑.อัตราค่าป่วยการที่ปรึกษากฎหมายที่ศาลแต่งตั้งให้แก่เด็กหรือเยาวชนที่เป็นจำเลยตามระเบียบกระทรวงยุติธรรมว่าด้วยค่าป่วยการที่ปรึกษากฎหมายที่ศาลแต่งตั้งให้แก่เด็กหรือเยาวชนที่เป็นจำเลยพ.ศ. ๒๕๔๙(ดูข้อมูลจากภาพกฎหมาย)ระเบียบกระทรวงยุติธรรมว่าด้วยค่าป่วยการที่ปรึกษากฎหมายที่ศาลแต่งตั้งให้แก่เด็กหรือเยาวชนที่เป็นจำเลย(ฉบับที่ ๒) พ.ศ. ๒๕๕๐[๔]ปริญสินีย์/ผู้จัดทำ๑ พฤศจิกายน ๒๕๕๓นฤดล/ผู้ตรวจ๒ ธันวาคม ๒๕๕๓[๑] ราชกิจจานุเบกษา เล่ม ๑๒๓/ตอนพิเศษ ๙๙ ง/หน้า ๓/๒๕ กันยายน ๒๕๔๙[๒] ข้อ ๖ แก้ไขเพิ่มเติมโดยระเบียบกระทรวงยุติธรรม ว่าด้วยค่าป่วยการที่ปรึกษากฎหมายที่ศาลแต่งตั้งให้แก่เด็กหรือเยาวชนที่เป็นจำเลย(ฉบับที่ ๒) พ.ศ. ๒๕๕๐[๓] ข้อ ๖/๑ เพิ่มโดยระเบียบกระทรวงยุติธรรมว่าด้วยค่าป่วยการที่ปรึกษากฎหมายที่ศาลแต่งตั้งให้แก่เด็กหรือเยาวชนที่เป็นจำเลย(ฉบับที่ ๒) พ.ศ. ๒๕๕๐[๔] ราชกิจจานุเบกษา เล่ม ๑๒๔/ตอนพิเศษ ๘๘ ง/หน้า ๗/๒๕ กรกฎาคม ๒๕๕๐